CELEX: 62017TN0734
Language: sl
Date: 2017-11-03 00:00:00
Title: Zadeva T-734/17: Tožba, vložena 3. novembra 2017 – ViaSat/Komisija

22.1.2018   
            
            
               SL
            
            
               Uradni list Evropske unije
            
            
               C 22/48
            
         Tožba, vložena 3. novembra 2017 – ViaSat/Komisija
   (Zadeva T-734/17)
   (2018/C 022/64)
   Jezik postopka: angleščina
   
      Stranki
   
   
      Tožeča stranka: ViaSat, Inc. (Carlsbad, Kalifornija, Združene države) (zastopniki: J. Ruiz Calzado, L. Marco Perpiñà in S. Semey, odvetniki)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               odpravi Komisijino odločbo zaradi molka organa z dne 24. avgusta 2017, ki je posledica tega, da Evropska komisija v skladu s členom 8(3) Uredbe št. 1049/2001 v predpisanih rokih ni odgovorila na potrdilno prošnjo tožeče stranke za dostop do dokumentov z dne 10. julija 2017, v zvezi z zahtevo za dostop do dokumentov, registrirano 2. maja 2017 pod številko 2017/2592, v delu, v katerem se nanaša na informacije, ki so nastale ali so bile izmenjane v kontekstu javnih razpisov za vseevropske sisteme, ki zagotavljajo mobilne satelitske storitve;
            
         
               —
            
            
               Komisiji naloži plačilo stroškov, vključno s stroški intervenientk.
            
         
      Tožbena razloga in bistvene trditve
   
   Tožeča stranka v utemeljitev tožbe navaja dva razloga.
   
               1.
            
            
               Prvi tožbeni razlog: Komisija je kršila svojo dolžnost navedbe razlogov v skladu s členom 296(2) PDEU.
            
         
               2.
            
            
               Drugi tožbeni razlog: Komisija ni izvedla konkretnega in individualnega preizkusa zahtevanih dokumentov.